Ischgl

Ischgl er en kommune i Tirol i Østerrike. Kommunen har 1617 innbyggere (2019)Ein Blick auf die Gemeinde Ischgl <70608>, Statistik Austria. Lest 10. april 2020.. Den er særlig kjent som et vintersportssted. Kommunen ligger på 1377 moh. i Paznaun-området mellom Silvretta og Verwall. 

Landskapet er dominert av beitemarker. Middeltemperaturen er -2 °C. August er den varmeste og mest nedbørrike måneden med i gjennomsnitt 10 °C og 153 mm.

 Skiområder 
Ischgl er på den østerrikske siden av et av verdens største skiområder. Området strekker seg inn i Sveits. Vintersesongen begynner i slutten av november og varer til begynnelsen av mai. 

På østerriksk side opparbeides og pleies til vintersesongen  løyper, særlig utfor og slalåm, som betjenes av over 45 mekaniske heiser, blant annet taubaner, gondolbaner, slepebaner. Tre taubaner gir tilgang til skiområdene fra småbyen: Pardatschgratbahn, Fimbabahn og Silvrettabahn. Bare Fimbabahn og Silvrettabahn har møtestasjoner.Ischgl.com

Mange av heisene konvergerer ved Idalp, hvor det er en restaurant. Området overfor Idalp tilbyr vide og lette løyper og en snøpark. Andre deler av Ischgl-området, mot Höllboden og Paznauner Thaya, tilbyr mange røde løp og enkelte mer krevende svarte løp. Det bratteste løpet er en svart løype med en gradient på 70%, og nås ved hjelp av stolheisen Lange Wand. Paznauner Thaya tilbyr mange røde løyper velegnet for middels gode skiløpere.

 Befolkning 
I 2019 hadde Ischgl 1617 innbyggere.Daten von Statistik Austria, lest 9. april 2020.Übersicht bei Statistik Austria, lest 9. april 2020. Befolkningsutviklingen har vært som følger:
 1869: 687
 1880: 703
 1890: 664
 1900: 661
 1910: 680
 1923: 662
 1934: 688
 1939: 765
 1951: 817
 1961: 854
 1971: 1018 1981: 1136
 1981: 1136
 1991: 1280
 2001: 1489
 2002: 1756
 2003: 1817
 2004: 1842
 2005: 1769
 2006: 2127
 2007: 1687
 2008: 1652 2009: 1627
 2010: 1628
 2011: 1593
 2012: 1592
 2013: 1565
 2014: 1562
 2015: 1562
 2016: 1580
 2017: 1575
 2018: 1593
 2019: 1617

 Religion 

Ifølge folketellingen i 2001 var 1448 av kommunens innbyggere katolikker, 14 ortodokse, 6 protestanter, 5 muslimer, 14 uten trostilhøriget og 2 «ukjent».tirol.gov.at pdf, lest 21. april 2020.

 Historie 
På slutten av 1800-tallet skapte turismen en ny inntektskilde, og mellom 1882 og 1889 ble det bygget flere fjellhytter (refugios).

Ischgl er i dag sterkt preget av masseturisme og et livlig natteliv. Tre store popkonserter er faste punkter hver vintersesong, ved sesongåpning, til påske og ved sesongavslutning. Disse «Top of the Mountain Concerts» arrangeres på Idalp (2300 moh.).

Om sommeren kan terrengsyklister ta gondolbanen til nesten 2.800 moh. Med et nett av veier og stier på mer enn 1.200 km hører regionen til en av de største i Alpene.

 Koronaviruspandemien 2020 
Under koronaviruspandemien i 2020 var det grenseområdet Ischgl-Samnaun (i Sveits) i januar/februar et betydelig smittested.20min.ch: Das grösste Corona-Krisengebiet der Alpen, 18. mars 2020, lest 10. april 2020 Blant annet norske, danske og islandske skiturister tok med seg koronaviruset tilbake til sine hjemland.Ivo Mijnissen (Neue Zürcher Zeitung): In einem österreichischen Skiort infizierten sich Hunderte von Gästen aus halb Europa mit dem Coronavirus – nun steht ganz Tirol unter Quarantäne, 19. mars 2020, lest 10. april 2020Camilla Fredstad,  Huuse, Anders K. Christiansen, Torfinn Weisser, Stig Øystein Schmid (vg.no): Corona-baren, 19. mars 2020, lest 10. april 2020. 

En bar, Kitzloch, ble et brennpunkt med flere hundre smittede. Ifølge engelsk presse var det allerede i januar en brite som var blitt smittet i Ischgl og tok med seg sykdommen til England.Daily Mail, 26. mars2020: Britain's patient zero? Sussex IT worker, 50, 'caught coronavirus in party bar at Austria's "Ibiza of the Alps" ski resort that's accused of covering up infections and started spreading it here in JANUARY.telegraph.co.uk 25. mars 2020: UK patient zero? East Sussex family may have been infected with coronavirus as early as mid-January 

Den 3. mars informerte en islandsk reiseleder et hotell i Ischgl at det fra hennes gruppe var påvist to koronatilfeller. Den 4. mars identifiserte islandske myndigheter Ischgl som høyrisikoområde etter at hjemkomne ferierende fra den regionen hadde testet positivt for SARS-CoV-2. Islands sjefsepidemiolog Thorolfur Gudnason meldte dette både til myndighetene i Wien og til Den europeiske unions Early Warning and Response System (EWRS). Den 5. mars (senere undersøkelser tilsier det var den 3. marsstandard.at 29. mai 2020: Tirol wusste schon früher als bisher bekannt von infizierten Isländern) meldte islendingene fra til hotellene der de infiserte hadde bodd. De meldte at de islandske turistene ikke var del av en enkelt samlet gruppe, og videre at de bodde på fem hoteller og ikke hadde hatt kontakt med hverandre. I Østerrike reagerte ingen på denne informasjonen fra Island.; A Corona Hotspot in the Alps Spread Virus Across Europe. Spiegel.de, 31. mars 2020 (engelskuten betalingsmur)

Etter positive testsvar fra en barkeeper i baren Kitzloch ble baren desinfisert og personalet deretter utskiftet. Etter at det kom flere positive prøvesvar stengte myndighetene Kitzloch-Bar den 9. mars. Dagen etter stengte samtlige après-ski-lokaler i Ischgl. Men ifølge en politirapport var det noen slike lokaler som ikke adlød og holdt åpent likevel. Én av dem som holdt sin bar åpen, var samtidig leder for turistforeningen for Paznaundalen. Etter at hele skiområdet Ischgl ble stengt den 13. mars ble ved siden av Ischgl hele Paznaun, St. Anton am Arlberg og en rekke andre steder satt under karantene. Karantenen varte fra 13. mars til 22. april 2020.

For Østerrikes vedkommende oppgav myndigheten Agentur für Gesundheit und Ernährungssicherheit den 9. april 2020 at 625 personer, det vil si 57 % av de til dato undersøkte tilfeller i landet, lot seg spore til Ischgl.Jakob Winter: 57 Prozent der geprüften Coronafälle lassen sich nach Ischgl zurückverfolgen, i: Profil.at 9. april 2020.Francois Murphy: Tyrol, Austria's Ground Zero in Coronavirus Outbreak, Lifts Quarantines, i: New York Times av 7. april, lest 20. april 2020. Også smittespredningen på Island lot seg i begynnelsen av mars tilbakeføre til Ischgl. Av de 1198 civid-19-tilfellene bekreftet i Norge en gang i samme tidsrom lot nesten 500 seg direkte eller indirekte spore tilbake til Østerrike, de fleste til Paznaundalen. Av 262 smittede i Danmark lot over halvparten tilbakeføre direkte eller indirekte til Ischgl. I Tyskland sporet man tidlig i april over 130 infiserte til Ischgl.Frontal 21: Infektionsbeschleuniger Ischgl. Protokoll des Versagens  (8:35) i ZDF av 4. april 2020, lest 9. april 2020. En studie fra Kieler WeltwirtschaftsinstitutGabriel Felbermayr, Julian Hinz, Sonali Chowdhry: Après-ski: The Spread of Coronavirus from Ischgl through Germany  (pdf), i: Covid Economics 22 (26. mai 2020), s. 177–204, lest 28. mai 2020. viste at Ischgl var det sted som hadde hatt mest betydning for introduksjonen av sykdommen til Tyskland. Dertil kom smittede i Sverige, England og Irland, ifølge de nasjonale myndigheters smittesporing.Der Spiegel (Jürgen Dahlkamp, Hauke Goos, Roman Höfner, Felix Hutt, Gunther Latsch, Timo Lehmann, Walter Mayr, Max Polonyi, Jonathan Stock): »Home of Wahnsinn« , 2020, Nr 14, a. 59-62, 28. mars 2020-03-28 

Også i land på andre kontinenter, som Kambodsja, Australia, Zimbabwe, Brasil og Hongkong, kunne man med kontaktsporing se en smittekjede der Ischgl var fellesnevner. Det tyske nyhetsmagasinet Der Spiegel brakte etter en bredt anlagt granskning mer enn 11.000 infeksjonstilfeller i forbindelse med Ischgl.

 Nabokommuner 
 Galtür
 Kappl
 Ramosch (Sveits)
 Samnaun (Sveits)
 Sankt Anton am Arlberg
 Sent (Sveits)
 See

Referanser

 Eksterne lenker 


Kategori:Kommuner i Tirol
Kategori:Vintersportssteder i Østerrike
Kategori:Covid-19-pandemien